C 75/32
MT
Il-Ġurnal Uffiċjali tal-Unjoni Ewropea
28.2.2023
3.6.1.
Is-self ibridu huwa l-istrument magħżul għal inizjattivi pubbliċi u privatidifferenti biex jindirizza n-nuqqas ta’ finanzjament tal-kapital fl-UE kollha: mill-inqas sitt programmi fi tliet Stati Membri, kif ukoll xi programmi tal-Fond Ewropew għall-Investiment, jużaw dan is-self parteċipattiv ibridu: (i) Franza għandha l-programm Relance ta’ dejn subordinat appoġġjat mill-gvern ta’ EUR 12,7 biljun, immirat lejn 10 000 kumpanija, prinċipalment SMEs, li jużaw self parteċipattiv u bonds subordinati.
Dan il-programm qed jitqassam mill-banek u huwa ffinanzjat minn investituri istituzzjonali.
(ii) Fi Spanja, il-Fond ta’ EUR 1 biljun għar-Rikapitalizzazzjoni ta’ Impriżi Affettwati mill-COVID, għall-SMEs u l-kumpaniji b’kapitalizzazzjoni medja li għandhom problemi ta’ solvenza iżda li huma vijabbli, bl-użu ta’ self parteċipattiv.
(iii) Fi Spanja wkoll, Fond ta’ Appoġġ totali ta’ EUR 9 biljun għal 15-il sena għall-Investiment Industrijali Produttiv (EUR 600 miljun fis-sena), iffinanzjat mill-pubbliku, bl-użu ta’ dejn regolari, self parteċipattiv u ekwità, immirat lejn kumpaniji bi proġetti ta’ investiment industrijali.
(iv) F’Valenzja, il-bank għall-iżvilupp reġjonali, Instituto Valenciano de Finanzas, nieda diversi programmi ta’ finanzjament li jużaw self parteċipattiv biex jappoġġjaw lill-SMEs u kumpaniji strateġiċi b’kapitalizzazzjoni medja bi proġett ta’ investiment, li jammontaw għal EUR 400 miljun fis-sena.
(v) In-Netherlands nedew programm ta’ appoġġ għal self subordinat għall-SMEs ta’ EUR 400 miljun. 3.7.
Biex jiġi żgurat użu effettiv li jilħaq l-MSMEs kollha u li għandu l-aqwa impatt possibbli, l-aħjar skema operazzjonali hija waħda fejn hemm diversi oriġinaturi u distributuri pubbliċi u privati, li jistgħu ma jkunux l-istess.
L-oriġinaturi jinkludu l-banek, il-maniġers tal-assi kif ukoll is-settur pubbliku, filwaqt li l-investituri jistgħu jkunu l-banek proprji, is-settur pubbliku jew l-investituri istituzzjonali (assiguraturi u fondi tal-pensjonijiet).
Dan il-qafas jirreferi għal tranżazzjonijiet oriġinati ġodda, mhux għat-titolizzazzjoni ta’ dawk eżistenti.
Dan huwa, pereżempju, dak li sar fi Franza, bil-programm Relance (15).
3.8.
Mitigazzjoni tar-riskji potenzjalment perċepiti ta’ skema ta’ self ibridu distribwita fuq skala kbira fl-Ewropa kollha:
Riskju perċepit
Soluzzjoni
Superviżjoni ta’ attività kreditizja mhux bankar­ L-inklużjoni ta’ għodod għall-ġestjoni tar-riskju, bħall-klassifikazzjoni ja tal-kreditu, tneħħi r-riskju ta’ attività kreditizja mhux bankarja.
Esklużjoni tal-banek
Strument ta’ self ibridu jirrestawra s-solvenza tal-kumpaniji u għalhekk il-banek ikunu lesti li jkomplu jsellfuhom.
Kompatibbiltà mal-inizjattiva dwar Kwota ta’ Din l-inizjattiva tfittex ukoll li tevita d-dejn eċċessiv tal-kumpaniji, Tnaqqis ta’ Predispożizzjoni Favur id-Dejn għalhekk hija kompatibbli mal-objettiv ewlieni tal-inizjattiva DEBRA.
(DEBRA)
Ir-restawr tas-solvenza ta’ kumpaniji mhux L-introduzzjoni ta’ standards tas-suq bħall-klassifikazzjoni tal-kreditu vijabbli tipprevjeni lill-kumpaniji mhux vijabbli milli jaċċessaw dawn l-istru­ menti.
Ħafna programmi pubbliċi li jużaw self parteċipattiv inkludew dan ir-rekwiżit.
(15)
Dispositif de garantie aux fonds de prêts participatifs et d’obligations subordonnées (Skema ta’ Garanzija tal-Istat għal self parteċipattiv u fondi ta’ bonds subordinati), Kummissjoni Ewropea (mhux disponibbli bil-Malti).